ஒரு நூறு, நூற்றைம்பது வரியங்களின் முன்னே சுவீடன் நாட்டில் காணப்பட்ட கமம்புலம், கமத்து வீடுவளவுகளை எப்படி எல்லாம் இருந்திருக்கும் என்று கொஞ்சம் உங்களுக்கு சொல்லிக் காட்ட விரும்புகின்றேன். எளிமையாக இருந்தாலும் பார்வைக்கு அழகாக கமத்து வீட்டுவளவு இருக்கும். சிறிதும் பெரிதுமாக கட்டடங்கள் இருக்கும். அங்கே வரும் அனைவருக்குமே ஒளித்துப் பிடித்து விளையாட வேண்டும் போல ஆவல் ஏற்படும். பூனைக்கலட்டி வளவும் அப்படியே தான். அங்கே வளவுக்குள் கமக்காரர் வீடு, பணியாளர் குடிமனை, குதிரைமால், கால்நடைக் கொட்டாரம், பன்றிக்குடில், கோழிக்கூடு மட்டுமன்றி இன்னும்பல கொட்டில், குடில்களும் இருக்கும்.